Eric Opoku (politician)

Eric Opoku (Wɔwoo no Ɔbiradzi 5, 1970) Ɔyɛ Ghananyi Amanyɛnyi na ɔka mbrahyɛbagua akrɔn wɔ Ghana Amambu a ɔtɔ do anan no ho na ogyina mu ma Asunafo Anaafo Abatowmpasoa wɔ Ahafo Mantɔw mu wɔ NDC dzin mu. Ɔno na seseiara ɔyɛ Ghana Ɔsoafo a ɔhwɛ Edziban na Nduadzewa do.

 Ɔbra Ahyɛse Na Nwomasua 
Eric Opoku wɔwoo no Ɔbiradzi 5, 1970. Ofi kurow bi awɔfrɛ no Sankore a ɔwɔ Ahafo Mantɔw mu wɔ Ghana.   Onyaa no Bacgelor of Arts degree wɔ Social Science fir Kwame Nkruma University of Science and Technology wɔ afe 2004 mu.

 N'edwumasɛm 

Opoku yɛ Okuanyi. Ansaana ɔrobɔkɔ mbrahyɛbaguafie no, ɔnye Ghana Asoɛe a wɔhwɛ Nwomasua do yɛɛ edwuma dɛ kyerɛkyerɛnyi wɔ SDA Mbofraber Skuul wɔ Sankora, fir 1997 kɔpem 2000. Ɔsan so nye Kuapa Kookoo Ltd as Mpɔtamu Mpontu kyerɛwkyerɛwfo fir 1998 kɛpem 2001.

 N'amanyɛsɛm Edwuma 
Wɔtoow amba maa Opoku dze yii no kɔr mbrahyɛbagua a ɔtɔ do ebiasa wɔ Ghana Amambu a ɔtɔ do anan dɛ mbrahyɛbaguanyi dze ma Asunafo Anaafo Abatowmpasoa wɔ Bono Ahafo Mantɔw a ɔwɔ Ghana.  Mbom ɔhweer n'egua no wɔ abatow odzi do no, wɔsan tow amba maa no dze no kɔr mbrahyɛbagua wɔ Sanda 7, 2013 ber odzii nkonyim wɔ 2012 Ghanafo Nyinara Ambatow mu dze sii Asunafo Anaafo Abatowmpasoa no anan mu na ɔsoom kɛpem Sanda 6, 2017. Wɔsan too amba yii no wɔ Sanda 7, 2017 ber a odzii nkonyim wɔ 2016 Ghanafo Nyina Ambatow ber a onyaa ɔha mu nkyekyɛmu 52.97% wɔ amba krɔngyen no nyina mu.

Ɔayɛ edwuma dɛ  Ɔsoafo Abadziekyir a ɔhwɛɛ Bono Ahafo do fir 2009 kɛpem 2013. Mbrahyɛbagua a ɔtɔ do Esuon wɔ Ghana Amambu a ɔtɔ do Anan mu no ɔsoom wɔ Edziban, Edzibandua na Kookoo ho nsɛm kuw dɛ ɔyɛ kuw ba. Ɔsan so soom wɔ kwambueie kuw na ngyetomu kuw a ɔwɔ mbrahyɛbaguafie.

Opoku nyaa abadobɔdze dɛ mbrahyɛbaguanyi a ɔbɔɔ noho mbɔdzen wɔ nkurow na nkuraase mpontu wɔ 2017 fii Bureau of Research on Governance, Commerce and Administration (BORGCA). Dɛm abadobɔdze yi wɔdze maa wɔ no mbɔdzembɔ wɔ mpontu ndwuma ho wɔ Asunafo Anaafo Abatowmpasoa. Wɔ Sanda 2025 mu no, Ɔmampanyin Mahama maa ɔnye binom dzii nsew dze hɔn hyɛɛ Asoafo ndwuma mu wɔnkɛhwɛ Asoafo Ndwuma ahorow no mu. Wɔfaa no dɛ Ɔsoafo a ɔhwɛ Edziban na Nduadzewa do. 

 Ambatow 
Wɔtoow amba maa Opoku dze no kɔr Mbrahyɛbaguafie dze maa Asunafo Anaafo Abatowmpasoa a ɔwɔ Bono Ahafo Mantɔw mu wɔ afe 2004 Ghanafo Nyina Abatow mu.   Odzii nkonyim wɔ NDC dzin mu. N'abatowmpasoa ka Abatowmpasoa du fir Abatowmpasoa Eduonu Anan NDC dzii do nkonyim wɔ dɛm ambatow no mu wɔ Bono Ahafo Mantɔw no mu. Asunafo Anaafo Abatowmpasoa no toow Amba a wɔfrɛ no 'abɔase na Abɔsor' hɔn a wɔtoow amba no toow maa Ɔmampanyin a odzii nkonyim John Kuffour a nna ɔyɛ nkontsiakuw New Patriotic Party. Nationa Democratic Congress nyaa ngua kumaa 94 fii ngua 230 wɔ dɛm ambatow no mu. Opoku dze amba 14,076 fir 29,345 a ɔyɛ amba krɔngyinn no mui dzii nkonyim, ɔkyerɛ ɔha mu nkyekyɛmu 48% wɔ amba krɔngyinn no mu. Odzii nkonyim wɔ George William Amponsah a ofi New Patriotic Party mu, Jack Kennedy Brobbey a ogyinaa kwantserkor na Fredrick Nkrumah a ofi Convention People's Party mu.  Wonyaa 43.80%, 7.30% na 0.90% ndzidzi do mu wɔ amba krɔngyinn no mu. 

Wɔsan toow amba maa Opoku wɔ 2020 Mbrahyɛbagua ambatow no mu dze gyinaa mu maa no nkorɔfo no wɔ Mbrahyɛbagua a ɔtɔ do Awɔtwe wɔ Ghana Amambu a ɔtɔ do Anan no mu. Wɔsan toow amba maa Opoku wɔ 2024 Mbrahyɛbagua ambatow no mu dze gyinaa mu maa Asunafo Anaafo Abatompasoa no wɔ Mbrahyɛbagua a ɔtɔ do Akrɔn wɔ Ghana Amambu a ɔtɔ do Anan no mu. Onyaa amba 25,244 a ɔkyerɛ wɔ ɔha mu nkyekyɛmu 57.40% wɔ amba a wɔtoow no wɔ dɛm ambatow no mu.

 Ntonhyɛdo 
Wɔtoow hyɛɛ Opoku do wɔ ne fie wɔ Mumu 25, 2017 wɔ Sankore a ɔwɔ Bono Ahafo Mantɔw mu wɔ Ghana. Nationa Democratic Congress kaa dɛ ntonhyɛdofo no yɛ nkorɔfo a wɔdze akodze ahorow na wofi nkotsia amanyɛkuw New Ptriotic Party mu. Wɔsan too hyɛɛ nodo mprenu wɔ Ebɔbira 1, 2018 mu, iyi yɛ ne fie a ɔwɔ Sankore a ɔyɛ nkorɔfo a wɔdze akodze. Mbom wogyae no a wɔannyɛ no biribiara mbom, ntonhyɛdofo no wɔkaa dɛ wowiaa sika a ɔsombo sider 10,400.00, tɛlɛbihyen na dekoda na wɔsɛe Opoku n'ahen ebiasa.

 N'abrabɔ Mu Nsɛm 
Opoku yɛ Kristosomnyi. Ɔawar na awo mba anan.

 Mboaedze 

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:National Democratic Congress (Ghana) amanyɛfo
Nkyekyεmu:Ghana Mbrahyɛbaguafo 2025–2029